Toshkent viloyati yo‘llarida yangi yo‘l belgilari o‘rnatildi

Toshkent viloyati hokimligi va Toshkent viloyati ichki ishlar bosh boshqarmasi Yo‘l harakati xavfsizligi boshqarmasi bilan hamkorligida Toshkent shahri va Bo‘stonliq tumanlarini bog‘lovchi 4R 12 Bektemir—Chorbog‘ avtomobil yo‘llari yoqasiga tajriba tariqasida chiqindilar tashlash uchun 4 ta joy ajratilib, bu joylar maxsus idishlar bilan jihozlandi.

Shuningdek, Toshkent viloyati IIBB matbuot xizmatining “Daryo”ga xabar berishicha, haydovchilarga chiqindi tashlash uchun joy borligi to‘g‘risida axborot berish maqsadida 6.15 “Chiqindi yig‘ish” yo‘l belgisi o‘rnatildi.

Ma’lumot uchun, avtotransport vositalaridan axlat yoki boshqa narsalarni tashlash Ma’muriy javobgarlik to‘g‘risidagi kodeksining 123-moddasiga asosan huquqbuzarlik hisoblanadi va uni sodir etgan shaxs eng kam ish haqining beshdan bir qismidan bir baravarigacha miqdorda jarima bilan jazolanadi.